Un alt bărbat de culoare, din Texas, a murit în arestul poliției după un gest banal în trafic. Ultimele sale cuvinte.
Un bărbat de culoare din Texas a fost declarat mort, la spital, după ce a fost încătușat de polițiști și electrocutat. Bărbatul le-a spus polițiștilor că nu mai poate respira. Incidentul a avut loc pe 28 martie 2019, dar înregistrarea a fost dată publicității abia acum, în contextul scandalului George Floyd.
Un bărbat de culoare a fost declarat mort, la spital, după ce doi polițiști au folosit pistoale cu electroșocuri, chiar dacă acesta le spunea că este bolnav și nu poate respira, relatează AP.Javier Ambler avea 40 de ani și a fost tras pe dreapta pe 28 martie 2019, pentru că nu și-a micșorat intensitatea farurilor pentru a-i proteja pe participanții la trafic care veneau din sens opus."Nu mă opun arestării! Domnule, nu pot să respir" le transmite agenților bărbatul. "Fă ce ți se cere" îi strigă un agent. "Nu pot" sunt ultimele sale cuvinte.Bărbatul a fost electrocutat de 4 ori până când polițiștii și-au dat seama că a fost lăsat inconștient. Au încercat să-l resusciteze, în zadar însă.